Diari Oficial de la Generalitat Valenciana


Sumari del DOGV 7923, del 23-11-2016 (2016/8941)

Aprovació definitiva del projecte d'expropiació de la parcel·la situada davant de l'Hospital General de Castelló.
-----------------------------------------------------------------------------------------------------------------

### Dades del document

Número de DOGV
:   7923

Data del DOGV
:   23-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8941


Data del document
:   03-11-2016

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Aprovació definitiva del projecte d'expropiació de la parcel·la situada davant de l'Hospital General de Castelló. [2016/8941]  
La Junta de Govern Local de l'Ajuntament de Castelló de la Plana, en sessió celebrada en data 14 d'octubre de 2016, va adoptar l'acord següent:  
  
«Vist l'expedient que s'està tramitant per a aprovar el projecte d'expropiació per a l'obtenció, per taxació conjunta, d'una parcel·la situada davant de l'Hospital General de Castelló, i els següents  
  
Antecedents  
1. Per part de la Secció de Desenvolupament Urbanístic s'ha redactat el projecte d'expropiació, per a l'obtenció d'una parcel·la que completa la superfície de la zona verda ZV-JL/081, situada davant de l'Hospital General de Castelló, entre l'avinguda de Benicàssim i l'antiga N-340, terrenys classificats pel planejament vigent com a sòl urbà no inclòs en cap unitat d'execució i qualificats com a dotacional públic. Aquesta parcel·la està identificada cadastralment amb la referència 1884624JT3264V4334FB i registralment amb el número 5.167.  
  
2. Seguint amb el que disposa la legislació vigent, mitjançant un acord de la Junta de Govern Local de data 23 de març de 2016, es va acordar exposar al públic la relació de béns i drets afectats per l'esmentat projecte d'expropiació pel termini d'un mes. Aquest anunci d'exposició pública ha sigut publicat en el diari Mediterráneo en data 12 d'abril de 2016 i en el Diari Oficial de la Comunitat Valenciana número 7764 de data 20 d'abril de 2016, i s'ha notificat individualment als titulars de béns o drets, mitjançant el trasllat literal del corresponent full d'apreuament i de la proposta de fixació dels criteris de valoració, a fi que formulen les observacions i reclamacions que estimen convenients.  
3. Durant aquest termini les persones interessades han presentat al·legacions que han sigut objecte d'estudi per part dels tècnics municipals.  
4. L'arquitecte municipal, en data 20 de setembre de 2016, ha emés un informe a la vista de les al·legacions, i ha fixat el preu just de la finca que s'ha d'expropiar en 417.163,69 ?, quantitat lleugerament superior a la que apareix en el projecte d'expropiació, i s'ha elaborat un full d'apreuament amb la nova valoració.  
5. Hi ha en l'expedient document de retenció de crèdit número 340.6.9527970.876, emés pel director de l'Òrgan de Gestió Pressupostària i Comptabilitat, que acredita l'existència de crèdit per a dur a terme l'expropiació per import de 417.163,69 ?.  
6. Així mateix hi ha en l'expedient informe jurídic favorable de la tècnica d'Administració General del Negociat Administratiu de Planejament i Gestió Urbanística de data 27 de setembre de 2016 i informe favorable de Fiscalització Limitada, emés per la Intervenció General Municipal en data 4 octubre de 2016.  
Tenint en compte que:  
  
I. Les al·legacions presentades pels propietaris han sigut informades pels tècnics municipals.  
1. Escrit d'al·legacions (RE 34337 de 18.05.2016) presentat per Francisco José Cortés Ahicart, propietari del 5% del ple domini de la finca.  
2. Escrit d'al·legacions presentat per María del Carmen Martínez Clausell i José Cubertorer Pesudo, (RE 35200 de 23.05.2016), propietaris del 21% del ple domini de la finca afectada.  
3. Escrit d'al·legacions presentat per Fundació Balaguer Gonel Hermanos, (RE 35484 de 23.05.2016), propietaris del 74% del ple domini de la finca afectada.  
Les tres al·legacions tenen en comú les qüestions jurídiques següents:  
- En primer lloc posen de manifest que la parcel·la pertany en règim de cotitularitat a 3 propietaris.  
- Identifiquen cadastralment i registralment la finca de la seua propietat afectada per l'expropiació. Posen de manifest que la superfície actual d'aquesta és de 3.596 m² però que amb motiu de la promoció d'un conjunt d'habitatges socials es va cedir gratuïtament una porció d'aquesta de 571 m² per a l'obertura del carrer Llimera, límit sud de la finca actualment. Aporten pla topogràfic. Sol·liciten que aquesta superfície siga valorada incrementant així la superfície de la parcel·la a expropiar, o bé siga indemnitzada separadament l'esmentada cessió.  
- Al·leguen que no hi ha declaració implícita d'utilitat pública pels motius següents:  
A) Absència de marc legal que legitime l'expropiació, considerant que el municipi de Castelló de la Plana no té planejament general després de l'anul·lació del PGOU pel Tribunal Suprem i que les normes urbanístiques transitòries d'urgència aprovades per Acord de 27 de febrer de 2015, del Consell, únicament són aplicables als sòls consolidats per l'edificació que tenen la consideració de sòl urbanitzat o urbà que s'enumeren en l'article 4 i no tenen la naturalesa d'instrument de planejament. En conseqüència, l'acord adoptat per la Junta de Govern Local de 23 de març de 2016 és nul de ple dret.  
  
B) El terreny no es troba en cap dels supòsits de l'article 103 LOTUP.  
C) El procediment de taxació conjunta adoptat per acord de la Junta de Govern Local és legalment improcedent, i que l'expedient expropiatori no s'ajusta a les exigències de l'article 106 de la LOTUP en considerar que la finca no està delimitada en cap instrument de planejament vigent. Així mateix, consideren arbitrari i abusiu la remissió que fa el projecte d'expropiació a la delimitació de l'antic PERI 10 d'ús industrial que existia en l'antic PGOU de Castelló de 1984, per no tindre vigència i per tractar-se d'un terreny que no està integrat en la malla urbana i no té la consideració de sòl urbà consolidat.  
  
  
Informe:  
S'ha emés un informe sobre aquestes qüestions jurídiques per la tècnica d'Administració General del Negociat Administratiu de Planejament i Gestió Urbanística en data 27 de setembre de 2016.  
A la primera, cal dir que en el projecte d'expropiació exposat al públic, ja apareix la cotitularitat de la finca en el percentatge següent:  
  
Fundació Balaguer Gonel Hermanos: 74%  
María Carmen Martínez Clausell i José Cubertorer Pesudo: 21%  
Francisco José Cortés Ahicart: 5%  
Aquests percentatges coincideixen amb els al·legats pels propietaris, per tant s'estima aquesta al·legació.  
A la segona, la identificació cadastral i registral de la finca que fan els propietaris també coincideix amb la parcel·la descrita en el projecte d'expropiació redactat per l'Ajuntament, per tant, és procedent estimar aquest punt de l'al·legació.  
Respecte del tema de la superfície de la parcel·la, tal com ja es va exposar en el projecte d'expropiació, hi ha una discrepància entre la superfície registral, 3.220 m², i la cadastral, 3.596 m², considerant-se que la correcta és la cadastral, en ajustar-se a la realitat física del terreny. Dels 571 m² que els propietaris al·leguen que pertanyien a la finca original i que van ser cedits per a la creació del carrer Llimera, aquest ajuntament no té dades per a confirmar tal afirmació, ja que els propietaris no demostren amb cap document la cessió que al·leguen i per part de l'Ajuntament no s'ha pogut comprovar tal circumstància a pesar d'haver consultat fotografies antigues. No obstant això, en el cas que la propietat aporte les proves que confirmen la cessió d'aquests 571 m² es revisarà la valoració del terreny a expropiar tenint en compte els metres cedits. Fins llavors, és procedentx desestimar aquest punt de l'al·legació.  
  
Respecte a l'última qüestió, la tècnica d'Administració General del Negociat Administratiu de Planejament i Gestió Urbanística en el seu informe de 27 de setembre de 2016 posa de manifest que les normes urbanístiques transitòries d'urgència són aprovades pel Consell, mitjançant Acord de 27 de febrer de 2015 per raons de seguretat jurídica davant de la situació urbanística generada per l'anul·lació del Pla General d'Ordenació Urbana de Castelló de la Plana pel Tribunal Suprem. Aquestes normes, tal com s'estableix en la seua memòria justificativa, pretenen exclusivament establir el mínim contingut normatiu necessari que permeta el normal exercici de les facultats urbanístiques en els sòls consolidats per l'edificació que tenen la consideració de sòl urbanitzat o urbà. Per això, «només s'inclou en la norma transitòria el que resulta imprescindible per a permetre un desenvolupament urbanístic temporal i a curt termini». Així, en l'article 4 de les normes, s'identifiquen els àmbits dels sòls que per estar consolidats o urbanitzats han de tindre tractament de sòl urbà. En el cas que ens ocupa, l'àmbit territorial es denomina Z-V i ve regulat en l'article 36 de les normes que conté la seua ordenança particular. Aquests àmbits territorials estan identificats en els plans que figuren en l'annex de documentació gràfica de les normes, i que per al cas de la zona verda ZV-JL/081 apareix en el pla OP 38. Per tot això, queda justificat que les normes urbanístiques transitòries d'urgència legitimen l'expropiació de la parcel·la de la seua propietat i per tant, l'Acord de la Junta de Govern Local de 23 de març de 2016 pel qual s'inicia l'expedient expropiatori i en què es declara la necessitat d'ocupació de la parcel·la i la utilitat pública reuneix els requisits de validesa i eficàcia legalment establits, per la qual cosa és procedent desestimar el punt A) d'aquesta al·legació.  
  
Per tal consideració és procedent desestimar els punts B) i C) de l'al·legació en justificar-se que les normes urbanístiques transitòries d'urgència legitimen l'expropiació.  
A més, d'aquestes qüestions comunes, la Fundació Balaguer Gonel Hermanos ha posat de manifest que consideren com a data a què ha de referir-se la valoració del terreny a expropiar el 20 d'abril de 2016, data de publicació de l'anunci d'exposició pública del projecte d'expropiació en el Diari Oficial de la Comunitat Valenciana. Aquesta qüestió ha sigut contestada en l'informe de la tècnica d'Administració General de 27 de setembre de 2016, en què es determina que la data de valoració, segons la legislació, ha de referir-se a l'exposició al públic del projecte, si bé aquesta data ve referida a la de redacció del projecte d'expropiació, que és quan es realitza l'estudi i s'inicia el procediment de facto. És a partir de llavors quan comencen els tràmits administratius que porten a l'efectiva exposició al públic, que van des de la sol·licitud del document que acredita l'existència de crèdit pressupostari per a dur a terme l'expropiació, fins a l'acord de l'òrgan competent que aprova l'exposició al públic. Per això és impossible que coincidisca la data de redacció del projecte amb la de la publicació de l'acord d'exposició pública en el DOCV. En el cas d'aquest expedient la redacció del projecte exposat al públic és de data desembre 2015, que necessàriament és anterior al document d'existència de crèdit, que està datat en 10 de febrer 2016, l'informe jurídic és de data 23 de febrer de 2016, l'informe tècnic de 9 de març de 2016, l'informe de fiscalització de 10 de març i finalment l'acord de la Junta de Govern Local s'adopta el 23 de març de 2016. L'anunci es publica en el DOCV el 20 d'abril de 2016.  
  
  
Per tot això, es considera que la data desembre 2015 no és errònia com posa de manifest la propietat ja que és la data en què es valora el bé per a procedir a elaborar el projecte i iniciar els tràmits administratius que legalment s'hi estableixen. No obstant això, l'arquitecte municipal per a l'elaboració de l'informe de contestació a les al·legacions ha tingut en compte testimonis tant de finals de 2015 com de principis de 2016.  
  
Respecte a les qüestions tècniques, Francisco José Cortés Ahicart (RE 34888 de 18.05.2016) i María del Carmen Martínez Clausell i José Cubertorer Pesudo (RE 35008 de 23.05.2016) han al·legat que rebutgen el full d'apreuament de l'Ajuntament de Castelló de la Plana i adjunten el seu propi, en què inclouen la superfície de 571 m² cedida i que ascendeix a 2.328.121,91 ?. No aporten cap informe pericial contradictori que avale la seua valoració.  
La Fundació Balaguer Gonel Hermanos (RE 35300 de 23.05.2016) també rebutja el full d'apreuament municipal i aporta informe pericial contradictori, que inclou full d'apreuament en què inclouen la superfície de 571 m² cedida i que ascendeix a 2.088.447,74 ?.  
  
Informe:  
En resposta a aquestes al·legacions, en data 20 de setembre de 2016, l'arquitecte municipal ha emés un informe tècnic en què s'ha realitzat una nova valoració que dóna com a resultat un preu just de 417.163,69 - 5% de premi d'afecció inclòs, i el contingut del qual es transcriu literalment a continuació:  
«L'arquitecte municipal que subscriu, a la vista de la sol·licitud d'informe realitzada per l'Assessoria Jurídica sobre l'informe de valoració presentat en relació amb els terrenys afectats per la zona verda ZV-JL/081 de les normes urbanístiques transitòries d'urgència de Castelló de la Plana, emet el següent  
Informe  
1. Delimitació de l'àmbit espacial homogeni  
El tècnic que subscriu considera adequada la delimitació de l'àmbit espacial homogeni realitzada en l'anterior informe municipal, en tant que es delimita amb criteris historicourbanístics que delimiten una àrea contínua vertaderament homogènia quant a usos i intensitats.  
  
2. Valor de repercussió de l'ús industrial  
En primer lloc es fa constar que, d'acord amb Les normes urbanístiques transitòries d'urgència vigents en l'actualitat en el municipi, el sòl industrial adjacent a la parcel·la objecte de valoració es classifica com a sòl urbanitzat industrial ZI-1.  
L'article 26 d'aquestes normes urbanístiques arreplega l'ordenança particular ZI 1-. En el seu apartat Determinacions sobre ús i destinació del sòl i l'edificació, s'estableix per a aquesta zona urbanística: 10. Indústria. Permés en els seus tipus A, B, C i D, d'acord amb la condicions d'ús. Com es pot comprovar en l'article 12 apartat 10 d'aquestes normes, l'ús industrial comprén únicament aquestes quatre categories (A, B, C i D), i no existeix, per tant, la restricció que menciona el paràgraf primer de l'apartat 2 de l'annex F de la valoració aportada pel propietari. Manca per tant de sentit la remissió i posterior incorporació de testimonis corresponents a locals comercials, que no fa sinó incrementar fictíciament el valor en venda del sòl com demostrarem a continuació.  
  
2.1. Valor en venda de naus industrials  
Un estudi de mercat rigorós de naus industrials en situacions semblants en l'entorn pròxim (vegeu Annex I), presenta uns valors de venda entorn dels 477,65 ?/m² construïts.  
Es fa constar, respecte a l'estudi de mercat, que els testimonis 1 i 2 corresponen a compravendes reals, obtenint-se el valor de venda de les respectives escriptures de compravenda (vegeu annex I) datades en 2015 i facilitades pel Negociat de Gestió d'Impostos d'aquest ajuntament.   
Per aquest motiu, no s'homogeneïtza el valor quant a antiguitat i conservació ni quant a data testimoni. La resta de testimonis han sigut obtinguts de pàgines web especialitzades, anàlogues a les utilitzades en la valoració aportada.  
  
Fig.1. Estudi de mercat  
  
L'homogeneïtzació per antiguitat i estat de conservació dels testimonis d'ofertes proposada en l'informe aportat per la propietat, s'ha realitzat a partir de l'expressió arreplegada a aquest efecte en l'article 24.2 del Reglament de valoracions, tractant-se en tots els casos d'edificacions amb una antiguitat aproximada de 25 anys. Considerant una vida útil dels edificis industrials i immobles lligats a una explotació econòmica de 35 anys (d'acord amb el que disposa l'article 19 de l'Ordre ECO/805/2003 vigent), adoptem el coeficient corrector per antiguitat i estat de conservació (annex II del Reglament de valoracions) corresponent al 71% de la vida útil de l'immoble per a la mencionada antiguitat de 25 anys:  
Per a homogeneïtzar per superfícies s'ha considerat, com a producte immobiliari més probable, una nau industrial de 450 m² construïts, adoptant-se una depreciació/apreciació d'un 10 % cada 300 m² de nau basant-se en les dades obtingudes d'un estudi més ampli de les ofertes immobiliàries en la zona.  
2.2. Valor de la construcció per a l'ús industrial  
Per a obtindre el valor de construcció de nau industrial, s'efectua consulta verbal al Col·legi Oficial d'Enginyers Industrials, el qual ens facilita un pressupost d'execució material orientatiu de 170 ?/m² construïts per a una nau industrial tipus, i uns honoraris professionals estimats de 18,00 ?/m².  
Aplicant a aquest valor les despeses generals (15%), el benefici industrial (6 %), els tributs (3,75%) i els honoraris professionals (18,00 ?/m²), en aplicació del que disposa l'article 21.1 del Reglament de valoracions, obtenim un valor de construcció de 230,07 ?/m².  
  
2.3. Càlcul del valor de repercussió del sòl industrial  
Aplicant la fórmula del valor de repercussió del sòl per a l'ús industrial basant-se en les dades obtingudes en els apartats anteriors, obtenim un valor de repercussió per a aquesta classificació de sòl de:  
  
Vrs = (Vm/K) - Vc= 477,65 ?/m²t /1,20 € 230,07 ?/m² = 167,97 ?/m²t  
  
on Vm és el valor de mercat de les naus industrials, K és el coeficient que pondera la totalitat de les despeses generals i el benefici empresarial de l'activitat normal de l'activitat de promoció immobiliària necessària per a la materialització de l'edificabilitat, i Vc és el cost de construcció incloses les despeses necessàries.  
  
3. Valor de repercussió de l'ús residencial  
3.1. Valor en venda  
Per a obtindre el valor en venda del metre quadrat d'edificació de l'ús residencial, es realitza un nou estudi de mercat, basat en la seua totalitat en compravendes reals d'immobles situats en un àmbit molt pròxim a la parcel·la que es pretén valorar i en un període de temps inferior a un any des de la data de la valoració, segons dades facilitades per la Gerència Territorial de Cadastre de Castelló. Aquest estudi ens proporciona un valor en venda dels habitatges en la zona de 908,24 ?/m².  
  
  
  
Fig. 2. Estudi de mercat  
  
  
L'homogeneïtzació per antiguitat i estat de conservació dels testimonis d'ofertes s'ha realitzat novament a partir de l'expressió arreplegada a aquest efecte en l'article 24.2 del Reglament de valoracions, considerant una vida útil per als edificis d'ús residencial de 100 anys (d'acord amb el que disposa l'article 19 de l'Ordre ECO 805/2003/vigent):  
  
 F \*F 1 - \* F Vv-  
15 anys 0,5431 0,6 0,3259 0,67059 1,4834  
50 anys 0,6875 0,6 0,4125 0,5875 1,7021  
55 anys 0,7131 0,6 0,4279 0,57954 1,7478  
  
  
Per a homogeneïtzar per superfícies s'ha considerat, com a producte immobiliari més probable en la zona, un habitatge unifamiliar entre mitgeres de 180 m² construïts en 2 o 3 plantes, adoptant-se una depreciació/apreciació d'un 10% cada 50 m² construïts, basant-se en les dades obtingudes d'un estudi més ampli de les ofertes immobiliàries en la zona.  
  
3.2. Valor de la construcció per a l'ús residencial  
Basant-se en els mòduls utilitzats pel Col·legi Oficial d'Arquitectes de la Comunitat Valenciana, el pressupost d'execució material d'un habitatge de nova planta se situa entorn dels 416,40 ?/m².  
Incrementat aquest valor amb les despeses generals (15%), el benefici industrial (6%), els tributs (3,75%) i els honoraris professionals (12%), obtenim un valor de construcció de 569,43 ?/m².  
3.3. Càlcul del valor de repercussió del sòl residencial  
Aplicant la fórmula del valor de repercussió del sòl per a l'ús residencial basant-se en les dades obtingudes en els apartats anteriors, obtenim un valor per a aquesta classificació de sòl de:  
  
Vrs = (Vm/K) - Vc= 908,24 ?/m²t /1,20 € 569,43 ?/m² = 187,44 ?/m²t  
  
on Vm és el valor de mercat dels habitatges, K és el coeficient que pondera la totalitat de les despeses generals i el benefici empresarial de l'activitat normal de l'activitat de promoció immobiliària necessària per a la materialització de l'edificabilitat, i Vc és el cost de construcció incloses les despeses necessàries.  
  
4. Càlcul de l'edificabilitat mitjana ponderada de l'àmbit  
Per a obtindre l'edificabilitat total industrial de l'àmbit homogeni, multipliquem la superfície neta industrial pel coeficient d'edificabilitat establit en les NUTU per a la subzona ZI-1.  
Per a l'edificabilitat residencial es realitza un estudi de les illes i parcel·les d'aquest ús, d'acord amb els paràmetres establits en les NUTU per a la subzona Z-4 en què s'inclou, obtenint les edificabilitats següents per illes i totals:  
  
  
 Superfície (m²s) Núm. plantes Edificabilitat (m²tR)  
Illa Nord 1.491,57 3 4.474,71  
 777,00 1 777,00  
Illa Sud 3.022,65 2 6045,30  
 756,00 2 1512,00  
Total 12.809,01  
  
  
D'aquesta manera, l'edificabilitat mitjana de l'àmbit espacial homogeni, segons l'article 21 del Reglament de valoracions, seria la següent:  
  
  
  
on  
EM = edificabilitat mitjana de l'àmbit espacial homogeni, en metres quadrats edificables per metre quadrat de sòl  
Ei = edificabilitat assignada a cada parcel·la i, integrada en l'àmbit espacial homogeni, en metres quadrats edificables per metre quadrat de sòl  
Si = superfície de sòl de cada parcel·la i, en metres quadrats  
VRSi = valor de repercussió del sòl corresponent a l'ús assignat a cada parcel·la i, en euros per metre quadrat d'edificació  
VRSr = valor de repercussió del sòl corresponent a l'ús de referència adoptat per la legislació urbanística per a la comparació amb la resta d'usos, en euros per metre quadrat d'edificació  
SA = superfície de sòl de l'àmbit espacial homogeni, en metres quadrats  
SD = superfície de sòl dotacional públic existent en l'àmbit espacial homogeni ja afectat a la seua destinació, en metres quadrats.  
  
Introduint en l'expressió anterior les dades obtingudes en els apartats anteriors i les superfícies, SA, i SD considerades en l'anterior informe municipal, obtenim una edificabilitat mitjana de l'àmbit espacial homogeni de:  
((70.619,19 m²tI x 1,00 x 167,97 ?/m²tI) + (12.809,91 m²tR x 187,44 ?/m²t) / 167,97 ?/m²t/m²s) / 86.868,93 m²s = 0,9775 m²t/m²s  
  
4. Valoració del sòl  
Considerant que es tracta d'una parcel·la de 3.596,00 m²s, amb unes despeses d'urbanització pendents (segons informe municipal) de 193.130,92 ?, el valor del sòl que s'ha d'expropiar és de:  
(3.596,00 m²s x 0,9775 m²t/m²s x 167,97 ?/m²t) - 193.130,92 - = 397.298,75 -  
la qual cosa resulta ser un valor molt semblant a l'obtingut en l'informe municipal previ.  
  
5. Valor d'expropiació  
Aplicant a la valoració el premi d'afecció corresponent a un 5% del valor, obtenim un valor d'expropiació de:  
397.298,75 - x 1,05 = 417.163,69 -  
  
6. Anàlisi dels resultats obtinguts  
El valor de mercat obtingut a partir de l'estudi realitzat reflecteix un valor ajustat a la realitat econòmica i urbanística de l'any 2015, en plena crisi econòmica i amb els preus dels habitatges en constant i progressiu descens.  
D'altra banda, el valor residual del sòl obtingut per a l'ús residencial en la zona és, com no podria ser d'una altra forma, inferior al de l'ús industrial, tenint en compte que es tracta d'un àmbit predominantment industrial, amb un xicotet teixit residencial en el seu interior. L'existència de naus compartint vial amb habitatges, la secció insuficient dels viaris per a donar servei a ambdós usos provocant estacionaments freqüents en doble fila, la circulació habitual de vehicles de càrrega per la zona, unit a la contaminació acústica i atmosfèrica són, entre d'altres, factors que contribueixen a la depreciació del valor de l'ús residencial.  
En aquestes condicions, no pareix raonable que l'ús residencial, clarament minoritari quant a superfície, puga incrementar el valor de repercussió de venda en l'àmbit, sinó més aïna al contrari, com s'arreplega en aquest informe i en l'informe municipal previ.  
D'altra banda, les dades procedents de compravendes reals de l'un i l'altre ús, realitzades durant l'últim any i aportades al present informe, avalen els resultats obtinguts.  
La qual cosa s'informa els efectes oportuns.»  
  
A la vista d'aquest informe, es desestimen les qüestions tècniques al·legades pels propietaris.  
  
II. 1. A fi de complir amb el que disposa l'article 32.1 del Reglament Hipotecari (Decret de 14.02.1947) i l'article 22.1 de les normes complementàries al Reglament per a l'execució de la Llei Hipotecària sobre inscripció en el Registre de la Propietat d'actes de naturalesa urbanística, per part de l'Ajuntament s'ha sol·licitat del Registre de la Propietat número 2 de Castelló l'emissió de certificat de domini i càrregues de la finca afectada per l'expropiació.  
  
A la vista de l'esmentat certificat de domini i càrregues que hi ha en l'expedient, la relació definitiva d'afectats és la següent:  
  
Núm. ordre Finca registral Titular DNI/CIF Titularitat  
1 5.167 Fundació Balaguer Gonel Hermanos G-12026092 74 %  
 M. Carmen Martínez Clausell  
José Cubertorer Pesudo 92655058C  
26488509G 21 %  
 Francisco José Cortés Ahicart 39736433H 5 %  
  
  
III. Seguint el que disposa la legislació expropiatòria, es procedix a determinar el preu just que correspon a la finca, que a la vista de l'informe de l'arquitecte municipal de 20 de setembre de 2016 en què s'han estudiat les al·legacions presentades és de 417.163,69 ?, 5% premi d'afecció inclòs.  
  
  
Núm. ordre Finca registral Titular DNI/CIF Preu just  
1 5.167 Fundació Balaguer Gonel Hermanos G-12026092 308.701,13 -  
 M. Carmen Martínez Clausell  
José Cubertorer Pesudo 96829180Y  
89199837L 43.802,19 -  
43.802,18 -  
 Francisco José Cortés Ahicart 06152535H 20.858,19 -  
 Total 417.163,69 -  
  
  
IV. Decretada la nul·litat de l'aprovació definitiva del Pla General d'Ordenació Urbana de Castelló de la Plana de 2000, per Acord del Consell de data 27 de febrer de 2015, s'aproven les normes urbanístiques transitòries d'urgència per al municipi de Castelló de la Plana, que en l'article 36 regula l'ordenança particular Z-V relativa a les zones verdes.  
  
V. Del que disposa l'article 103 de la LOTUP, es desprén que l'Administració podrà expropiar els terrenys dotacionals previstos en els plans.  
  
VI. De l'article 106 de la LOTUP es desprén que l'administració expropiant finalitzarà l'expedient de taxació conjunta mitjançant una resolució motivada. Aquesta resolució legitimarà l'ocupació dels béns o drets afectats, amb el pagament previ o depòsit de l'import íntegre de la valoració establida i produirà els efectes previstos en la Llei d'Expropiació Forçosa. Les persones interessades podran impugnar la resolució davant del Jurat Provincial d'Expropiació Forçosa a l'efecte de revisar el preu just. En aquest cas, l'Administració traslladarà l'expedient a aquest últim.  
  
  
VII. D'acord amb l'article 48 de la Llei d'Expropiació Forçosa, Llei 16 de desembre de 1954, una vegada determinat el preu just, es procedirà al pagament de la quantitat que resultara en el termini de sis mesos.  
  
  
VIII. De l'article 127.1.d de la Llei reguladora de les bases de règim local es desprén que correspon a la Junta de Govern Local les aprovacions d'entre d'altres, els instruments de gestió.  
En relació amb tot això, vistos els preceptes esmentats, l'informe de l'arquitecte municipal de data 20 de setembre de 2016, l'informe de la tècnica d'Administració General del Negociat Administratiu de Planejament i Gestió Urbanística de 27 de setembre de 2016, i l'informe favorable de Fiscalització Limitada de la Intervenció General Municipal de data 4 d'octubre de 2016, a proposta del regidor delegat de Drets i Serveis, s'acorda:  
  
Primer  
Estimar parcialment les al·legacions formulades per Francisco José Cortés Ahicart, María del Carmen Martínez Clausell i José Cubertorer Pesudo i per la Fundació Balaguer Gonel Hermanos pels motius jurídics i tècnics anteriorment exposats.  
  
Segon  
Aprovar definitivament el projecte d'expropiació, per taxació conjunta, per a l'obtenció de la finca registral número 5.167 de 3.596 m² que completa la superfície de la zona verda ZV-JL/081, situada davant de l'Hospital General de Castelló, entre l'avinguda de Benicàssim i l'antiga N-340, a què s'ha incorporat el full d'apreuament resultant de la nova valoració de l'arquitecte municipal i la relació definitiva d'afectats que es determina en aquest acord.  
  
Tercer  
Autoritzar i disposar la despesa de 417.163,69 - que ascendeix el preu just corresponent a la finca afectada per l'esmentada expropiació.  
  
Quart  
Reconéixer l'obligació als titulars de béns i drets que figuren en la relació que es detalla a continuació, en concepte de preu just, pels imports que individualment figuren en l'esmentada relació i que ascendeixen a un total de 417.163,69 - a fi de que puga ser ordenat el pagament d'aquest preu just en favor dels beneficiaris o, si és el cas, consignar-ho en la caixa de depòsits de la Tresoreria Municipal, i procedir a alçar les actes de pagament corresponents.  
  
Núm. ordre Finca registral Titular DNI/CIF Preu just  
1 5.167 Fundació Balaguer Gonel Hermanos G-12026092 308.701,13 -  
 M. Carmen Martínez Clausell  
José Cubertorer Pesudo 88416351Y  
96848668J 43.802,19 -  
43.802,18 -  
 Francisco José Cortés Ahicart 12465883H 20.858,19 -  
 Total 417.163,69 -  
  
  
Cinqué  
Notificar aquest acord als interessats, junt amb el full d'apreuament, que disposaran d'un mes per a acceptar aquest full o rebutjar-lo i formular el seu propi, i en aquest cas es traslladarà l'expedient al Jurat Provincial d'Expropiació Forçosa perquè fixe el preu just, considerant-se el silenci de l'interessat com a acceptació de la valoració municipal.  
  
  
Sisé  
Traslladar aquest acord al director de l'Oficina de Comptabilitat i Gestió Pressupostària, a la Intervenció General i a la Tresoreria Municipal d'aquest ajuntament perquè realitzen les actuacions corresponents.»  
  
La qual cosa es fa pública als efectes del que disposa l'article 106.8 de la Llei 5/2014, d'ordenació del territori, urbanisme i paisatge, de la Comunitat Valenciana, de 25 de juliol, del qual es desprén que les persones interessades podran impugnar la resolució, davant del Jurat Provincial d'Expropiació Forçosa, a l'efecte de revisar el preu just. A la vista dels articles 121 i ss de la Llei 39/2015, del Procediment Administratiu Comú de les Administracions Públiques, d'1 d'octubre, el termini per a la interposició del recurs serà d'un mes comptador des de l'endemà del rebut d'aquesta notificació. Transcorregut el termini sense haver-se interposat cap recurs, la resolució serà ferma a tots els efectes.  
  
  
Castelló de la Plana, 3 de novembre de 2016.- El regidor delegat d'Ordenació del Territori, Mobilitat i Àrea Metropolitana: Rafael Simó Sancho.